Mancini glo slegs selfvertroue is nodig om sy sukkelende Azzurri weer in ’n wêreldklasspan te verander nadat Jorginho Vrydagaand ’n punt vir Italië verdien het in ’n gelykop uitslag met 1-1 teen Pole in hulle Uefa Nasiesliga-wedstryd in groep 3.
Mancini (58) is aangestel nadat die viermalige Wêreldbeker-wenner nie vir vanjaar se Wêreld­beker-toernooi in Rusland kon kwalifiseer nie.
“Ek het geweet dit gaan moeilik wees. Hulle is ’n span wat op die oomblik meer selfvertroue as ons het,” sê Mancini.
“In die eerste helfte het ons tegniese foute gemaak, maar in die tweede helfte was die ouens baie goed.”